Kauno tvirtovės II Marvelės tiltas

Kauno tvirtovės II Marvelės tiltas – vienas iš Kauno karinio paveldo objektų. Šis tiltas nutiestas per nedidelę Marvelės upę Kauno rajono ir miesto paribyje, intensyvaus eismo kelio  tęsinyje tarp Noreikiškių (Ringaudų sen.) ir Aleksoto mikrorajono, 0,4 km į pietryčius nuo I forto prieigų. Tiltas stovi giliame Marvelės slėnyje, medžiais ir krūmais apaugusios gatvės vingyje. Šalia tilto pastatytas Kauno riboženklis. Slėnis patenka į Kamšos botaninio-zoologinio draustinio teritoriją. Šalia tilto, slėnio šlaito viršuje plyti Aleksoto aerodromas.Kauno tvirtovės II Marvelės tiltas žemėlapyje maps.lt 

Paveldo objektas su Marvelės slėniu pritaikyti lankymui:Kaune atvertas Marvelės upės carinių kaskadų grožis lrytas.lt 2012-11-30 pravažiuoja maršrutiniai autobusai „Geležinkelio stotis–Ringaudai“, įrengta apžvalgos aikštelė, kultūrinių renginių amfiteatras. 

XIX ir XX amžių sandūroje pastatyta Kauno tvirtovė. Jos kariniai ir aprūpinimo objektai buvo jungiami specialiais keliais bei geležinkeliais. Vieni vedė nuo centrinio įtvirtinimo link pirmojo ir antrojo fortų žiedo, kiti (rokados) atkartojo gynybinių žiedų linijų kryptis, jungė kiekvieno žiedo gynybinius objektus. Keliai ir kitos įtvirtinimų teritorijos buvo maskuojamos, jas apželdinant greitai augančiomis tuopomis. Daugelio kelių trasos išvingiuotos upelių bei griovų šlaituose, prisitaikius prie reljefo formų, tinkamų naudoti priedangoms.

Tiltas per Marvelę pastatytas XIX a. 9-ame dešimtmetyje, formuojant Kauno tvirtovės susisiekimą tarp karinių objektų – I forto ir I bei II artilerijos baterijų (II baterija neišlikusi). 2021 m. tiltas buvo įrašytas į Kultūros vertybių registrą kaip regioninės reikšmės architektūros ir ir inžinerijos paminklas.

Kelio tiltas (dar vadinamas pralaida) pastatytas aukštame pylime. Virš statinio įrengta kelio sankasos dalis, pašlaitė apaugusi medžiais, vešlia augmenija. Automobiliai važiuoja dviem eismo juostomis, apribotomis metaliniais atitvarais, be šaligatvių. Prieigos kelio posūkiuose išlikę originalių betoninių apsauginių stulpelių, senųjų tuopų. Marvelės krantus jungia vienos angos arkinės formos statinys. Ramtai sumūryti iš tašyto akmens blokų. Upelį dengia cilindrinis monolitinio betono skliautas. Patiltėje upelio vaga sutvirtinta lauko akmenų grindiniu (išlikę fragmentai). Tilto fasadai apdailinti stačiakampio profilio akmens karnizais. Išorinės skliauto sienelės, ramtų dalys, atraminės sienelės dekoruotos reljefinėmis rišamojo skiedinio siūlėmis. Tilto pietinėje pusėje tašytų akmenų blokų dvi atraminės sienelės paįvairintos stačiakampio profilio karnizais ir stačiakampėmis nišomis.

Šiaurinėje tilto pusėje iš tašytų lauko akmenų mūro pakopų ir atraminių sienelių suformuota kelių pakopų kaskada upelio vandens nubėgimui. Kaskada šioje vietoje atsirado 1881 m., vykdant tvirtovės statymo darbus.Vieta, nepaliksianti abejingų: Marvelės upės slėnis tiks ir iškylai, ir fotosesijai delfi.lt Kadangi tiltai turėjo atlaikyti sunkią karinę techniką, siekiant apsisaugoti nuo sraunios tėkmės išplovimų, nuspręsta vandens greitį mažinti ir nukreipti dirbtiniais slenksčiais.

 Pastabos 

 Šaltiniai 

 Nuorodos 

 Kauno tvirtovės parkas krsvbiblioteka.lt  

Kategorija:Kauno tvirtovė
Kategorija:Kauno rajono tiltai
Kategorija:Lietuvos arkiniai tiltai